Life in the Universe: Die limiete van argeologie en teksstudies: die uittog
Posted by Willie Mc Loud at 22:53 Aroab in rep en roer - Sport - Republikein
Saturday, February 09th, 11:17:35
Aroab in rep en roer
Die Privaatskool Excelsior van Aroab se interhuis-atletiekbyeenkoms vanoggend sal een van die grootstes in sy bestaan wees.
Excelsior bestaan reeds 28 jaar en is een van die oudste privaatskole in die land. Dit het vanjaar 27 leerders (graad 1 tot 7), nadat dit in vorige jare so min as 18 was.
Met besoekende spanne van so ver as Aussenkehr asook Askham, ’n dorpie anderkant die Suid-Afrikaanse grens, het ’n stewige getal van omtrent 90 atlete ingeskryf. Kinders van die omgewing wat tuisonderrig kry, neem ook deel.
Heelwat toeskouers in die verre suidelike streek word vanoggend vanaf sewe-uur langs die atletiekbaan verwag, waar die gemeenskap en vriende saam kuier.
Excelsior se twee interhuisspanne is die Superheroes in blou en die Vikings in rooi.
Aroab is 166 km oos van Keetmanshoop. Die afstand vanaf Askham (RSA) is 123 km, terwyl Aussenkehr aan die suidgrens 409 km ver is.
• Op Stampriet word die Securitas Elnatan Prestige-byeenkoms môre gehou. Die gasheerskool Elnatan wag die koms van Gobabis Gimnasium, Keetmanshoop Privaatskool, Windhoek Gimnasium en Windhoek Afrikaanse Privaatskool in. Atlete vanaf onder 7 tot o.19 sal môre vanaf 07:45 begin meeding.